
QU.E  HOMINEM  ET  MEDICUM  ^aUE  ADORNANT 

INSIGNI. 


Tibii  Amice  carissime^  Jiasce  eorum  studiorum  pri¬ 
mitias  sacras  esse  volo^  qua  primo  suadente  Te  ut  inirem 
adductus  sum.  Hocce  opusculum.^  igitur.^  pertenue  qui¬ 
dem  sed  sincerum  admodum  animi  pro  magna  tua  erga 
me  et  familiam  meam  benignitate  grati  testimonium  ac¬ 
cipias  oi'o.  Et  nunc  post  tot,  et  pro  patria  tua  tam  uti¬ 
liter  peractos  annos,  otio  illo  meritorum  praemio  diu 
fruaris,  latusque  tuis  intersis  amicis,  ex  corde  pracor 
voveoque. 

Vale,  Amice,  vale ! 

DISSERTATIO  MEDICA 


INAUGURATIS 


DE 

CATARACTA. 


Cataracta  plerumque  vocatur  morbus,  qui  in 
lentis  crystallinae  aut  ejus  capsulae  opacitate  po¬ 
nitur,  et  aliquando,  vero  rarissime,  in  liquore 
Morgagniano  opaco  facto  consistit. 

t 

De  hoc  malo  plurimae  falsae  exstiterunt  notio¬ 
nes.  Ad  idem  significandum  Hippocrates  no¬ 
mine  “  yXcx,v^Mfjt,a,,''  Galenus  vero  “  v‘7toyv[ju(x,"* 
utitur.  Hippocrates  intelligisse  videtur  len¬ 
tem  hujus  mali  sedem  esse  ;  sed  Galenus  ejus- 
que  aemuli,  cum  crederent  lentem  ultimum  esse 
visus  organum,  putabant  pelliculam  ortam  in  pos- 

DE  CATARACTA. 


teriori  humoris  aquosi  receptaculo,  ante  lentem 
crystallinam,  eundem  efficere  morbum.  Quibus¬ 
dam  opinio  erat  partem  interiorem  corneae  opa- 

/ 

cam  factam,  morbum,' de  quo  agitur,  praestare; 
aliis  contra  humorem  vitreum,  eodem  urgente,  in 
vitio  esse.  Anatomici  vero  et  chirurgi  recen- 
tiores,  dissectionibus  suis  curationibusque  manu 
peractis,  satis  demonstrarunt  Cataractam,  lentem, 
ejus  capsulam,  liquoremve  Morgagnianum,  aut 
singula,  aut  bina,  aut  simul  universa,  occupare 
posse  ;  ex  quibus  opacis  factis,  prohibetur  ne  ra¬ 
dii  lucis  ad  visus  organum  perveniant.  Comper¬ 
ta  autem  vera  hujus  morbi  sede,  factum  est,  ut 
curatio  manu  multo  certior  evaserit,  atque  peri¬ 
culum  prorsus  nullum  inde  laboranti  oriatur. 

Antequam  incipio  de  Cataracta  disserere,  visum 
est  paucis  proponere  situm  et  structuram  earum 
partium,  lentis  scilicet  crystallinae  ej usque  capsu¬ 
lae,  quae  maxime  hoc  morbo  implicantur.  Lens 
crystallina  est  oculi  pars  lentiformis,  pellucida 
membrana  propria  contenta,  quae  Capsula  ejus 
nominatur.  Distat  quinta  prope  parte  ab  ante¬ 
riori  axis  oculi  fine ;  sed  quoniam  ejus  axis  axi 
pupillae  respondet,  vergit  pauxillum  ad  partem 

axis  oculi  interiorem  ;  quippe  quia  iris  aliquanto 
latior  est  a  temporum  quam  a  nasi  parte.  In  su¬ 
perficies  et  circumscriptionem  dividi  potest.  Su¬ 
perficies  ejus  anterior,  quaB,  quam  posterior,  mi¬ 
nus  convexa  est,  ad  partem  iridis  posteriorem 
spectat,  a  qua  separatur  exigua  humoris  aquosi 
portione,  quae  in  posteriori  oculi  camera  contine¬ 
tur.  Superficies  ejus  posterior,  et  magis  convexa, 
in  anteriori  humoris  vitrei  parte  imponitur,  quae 
ad  eandam  excipiendam  cavatur.  Circumscrip¬ 
tionem  ejus  canalis  Petianus  circumdat,  qui,  se¬ 
paratione  laminarum  membranae  hyaloideae,  len- 

f 

tem  ej usque  capsulam  investiturae,  efficitur.  Pro¬ 
cessus  ciliares  quoque  lentis  marginem  circum¬ 
dant,  et  per  ejus  superficiem  anteriorem,  paulu¬ 
lum  in  humorem  aquosum  tendunt.  Lentis  sub¬ 
stantia  non  aeque  densa  in  omni  parte.  Partes 
exteriores  crassae  et  glutinosae  sunt,  interiores  ve¬ 
ro  in  plurimis  laminis  concentricis  disponi  vi¬ 
dentur,  quae  eo  duriores  sunt,  quo  centro  propio¬ 
res.  Florente  aetate  lens  crystallina  prorsus  pel¬ 
lucida  est ;  sed  in  senioribus,  colore  flavo  saepe 
tincta  est,  et  solidior  evadit.  Nulla  vasa  sangui- 
fera  vel  nervi  indagari  possunt  in  lentis  sub¬ 
stantia. 

DE  cataracta: 


Lens  crystallina  situ  retinetur  per  capsulam 
ejus,  quae  ex  duabus  laminis  constat ;  quarum  ex¬ 
terior  a  membrana  hyaloidea  derivatur,  quae,  post¬ 
quam  exteriorem  capsulam  pro  humore  vitreo  ef¬ 
fecit  usque  ad  corpus  ciliare,  in  duas  laminas  se 
dividit ;  quarum  interior  adhuc  destinata  ad  hu¬ 
morem  vitreum  tegendum,  pone  lentem  tendit, 
dum  exterior  procedit  sub  corpore  cihari  ad  len¬ 
tem,  et  connectitur  cum  parte  anteriori  capsulae, 
in  qua  lens  continetur. 

Capsula  lentis  propria  sacculum  perfectum  for¬ 
mat,  inter  quem  et  lentem  humor  est,  quem  Li¬ 
quorem  Morgagnianum  nominant ;  qui  facile, 
aperta  capsula,  elabitur.  Lamina  posterior,  quam 
anterior,  tenuior  et  mollior  est.  Capsula  in  aqua 
fervente  immersa  contrahitur  et  opaca  fit,  nihil 
vero  alcalibus  mutatur  ;  textura  ejus  parum 
comperta  est.  Post  arterias  minutas  injectas,  in 
foetu,  ramulus  exiguus,  ab  arteria  centrali  ortus, 
in  posteriori  parte  capsulae  impendi  conspicitur  ; 
sed  in  adulto  haec  vascula  detegi  nequeunt. 

DE  CAUSIS. 


Caus^  a  quibus  lens  crystallina  ejusque  cap¬ 
sula  opacas  reddantur,  variae  incertaeque  sunt.  In 
Externas  atque  Internas  dividuntur.  Inter  exter¬ 
nas  recensendae  sunt  lux  vivida  ignisque.  Vitrarii 
enim  et  fabri  ferrarii,  quorum  artificia  se  his 
causis  objicere  cogunt,  multo  quam  caeteri  huic 
morbo  obnoxiores  sunt.  Idem  praeterea  afferri 
potest  ictu  aut  mucrone  in  oculum  impulso.  In 
hoc  casu  curatio  manu  haud  saepe  prospere  cedit ; 
nimirum,  quia  aliqua  alia  oculi  pars,  vi  admota, 
plerumque  laesa  est :  quoties  vero  oculi  fabrica  non 
magnopere  vitiata  est,  malum  sponte  saepius  de¬ 
cessit,  quam  in  iis  exemplis  ubi  a  quavis  alia 
causa  fuit  excitatum.  Causae  internae  sunt  vehe¬ 
mentes  animi  motus,  venus  immodica,  et  iridis 
vel  capsulae  lentis  inflammatio,  quae,  ob  lympham 
effusam,  adhaesionemque  earum  partium  exinde 
factam,  hunc  morbum  creare  potest.  Nulla  aetas, 
nullus  sexus,  immunitatem  a  Cataracta  habet. 
Infantes  saepe  nascuntur  ea  impliciti.  Haud  ra¬ 
ro  a  labe  haereditaria  oritur,  quae  per  plures  inse- 

quentes  generationes  perstitit ;  et  alias  plures  ex 
eadem  familia  invadit,  in  qua  nihil  talis  proclivi¬ 
tatis  inter  proavos  unquam  spectatum  erat.  Quod 
verum  esse,  plura  exempla  a  Richter,  Petit 
DE  Lyon,  Janin,  et  Saunders,  tradita  satis 
monstrant.  In  plerisque  hoc  malo  detentis  spon¬ 
te,  et  sine  ulla  nota  causa,  invasisse  videtur. 


DE  INDICIIS. 

Levior  caligo,  quasi  homo  res  per  nebulam 
vel  vitrum  parum  mundum  contemplaretur,  simul 
cum  maculis  nigris,  muscis  aliisque  similibus  an¬ 
te  oculos  volitantibus,  primo  accessurae  Cataractae 
metum  praebet. 

Primo  lentis  crystallinae  aspectus  parum  muta¬ 
tur,  sed,  interposito  spatio,  pupilla  illum  colorem 
profunde  nigrum  amittit,  et  labecula  sive  macula 
in  pupilla  conspicitur,  quae  nunc  eandem  totam, 
nunc  partem  ejus  tantummodo  occupat.  Paula- 
tim  aspectum  ostendit  turbidum,  magis  magisque 
turbidum  evasurum,  donec  lens  prorsus  opaca 
facta  est,  albo,  flavo,  vel  furvo  colore.  Progre- 
diente  morbo  homo  laborans  res  clarius,  modica 

quam  vivida  luce,  conspicit ;  cujus  rei  ratio  haud 
obscura ;  quippe  in  debiliori  luce,  pupilla  magis 
patula,  nonnullos  radios  per  lentis  marginem  ad¬ 
huc  lucidam  transmittit.  Nisi  cum  alio  oculi  vi¬ 
tio  Cataracta  conjuncta  est,  solitae  iridis  functio¬ 
nes  immutatae  manent,  nec  dolor  oculi,  aut  capi¬ 
tis,  omnino  sentitur. 

Hic  morbus  in  altero  oculo  plerumque  primo 
initium  facit,  dein,  in  eo  oculo  aliquantum  pro¬ 
vecto  malo,  alterum  implicatur.  Aliquando  lon¬ 
gum  intercedit  spatium  inter  cataractae  ortum  in 
altero  oculo,  et  simile  vitium  alterius  quod  sequi¬ 
tur.  Incertum  est  quanto  spatio  Cataractae  sese 
sint  formaturae  ;  ubi  a  senio,  aut  quavis  alia  cau¬ 
sa  naturali  creantur,  tardius  procedunt  quam  si 
casu  aliquo  concitantur. 


DE  DIVERSIS  CATARACTiE  GENERIBUS.v 

Multa  sunt  Cataractae  genera,  quorum  singu¬ 
la  nomen  accipiunt  a  situ,  colore,  Ye\  consistentia. 
Cataracta  in  Simplicem  et  Compositam  dividitur. 
Simplex  genus  ponitur  in  lentis  crystallinae  ip¬ 
sius  opacitate,  quae  Cataracta  Lenticularis  vocatur ; 

DE  CATARACTAI 

in  liquore  Morgagniano^^dpaco  facto,  cui  nomen 
Cataracta  Interstitialis  imponitur  ;  et  demum,  in 
capsulse  lentis  opacitate,  quam  morbi  formam  Ca¬ 
taractam  Primitivam  Capsularem,  sive  Membra¬ 
naceam  nominant.  Si  manu  lens  submota  est  a* 
capsula  sua,  et  postea  ejus  laminae  anteriores  vel 
posteriores  opacae  factae  fuerint,  nomen  Secunda¬ 
ria  Cataracta  Membranacea  malo  urgenti  datur. 

Cataracta  composita  habetur,  quoties  ex  his 
partibus  binae  simul,  aut  universae,  hoc  morbo  im¬ 
plicantur.  Cataractae  color  variat ;  nunc  albida, 
nunc  cinerea,  saepe  fusca  aut  viridis  est.  Color 
lion  pro  certo  comperiri  potest  oculi  acie ;  extracta 
enim  saepe  colorem  ostendit  diversum  ab  eo  quem, 
ante  ferrum  admotum,  praebuerat. 

“  Siquando  lens  opaca  praeter  naturam  dura  est, 
aut  saltem  aliquantum  firma  reperitur,  illud  vi¬ 
tium  Dura  vel  Firma  Cataracta  nominatur.  Quo¬ 
ties  lentis  substantia  in  humorem  albidum,^  aut 
alium  quemvis  humorem,  versa  est,  nomen  habet 
J^acteam  sive  Fluidam  Cataractam.  Mollem  sije 
Gaseam  Cataractam  appellant,  si  lens  eo  modo 
consistit,  quo  gelatina  crassior  aut  lac  pressum 

Etsi  nulla  sunt  certa  signa,  quae  doceant,  ca¬ 
taracta  nondum  extracta,  sub  quo  horum  gene- 

^  rum  sit  recensenda,  sequentibus  tamen  indiciis 
plerumque  confidendum  est.  Quo  durior  cata¬ 
racta  est,  eo  tenuior  minorque  fit ;  intervallum 
a  lente  ad  pupillam  haud  exiguum  est.  iEger 
plane  lucem  a  tenebris  dignoscit,  et  si  pupilla  ope 
extracti  Belladonnae  ampliatur,  annulus  niger 
lentem  opacam  circmidare  spectatur.  Pupillae 
motiones  expeditae  facilesque  sunt. 

Fluida  sive  lactea  cataracta  plerumque  aspec¬ 
tum  albidum  ostendit,  et,  ob  lentem  mole  auctam 
contra  iridem  prementem,  pupillae  motiones  haud 
parum  impediuntur.  Maculae  incertae  coloris  a 
reliqua  cataracta  diversi  in  eadem  conspiciuntur. 
Hae  situm  mutare  possunt,  quoties  oculus  fre¬ 
quenter  subitoque  movetur.  Pars  pupillae  infe¬ 
rior  quam  reliqua  opacior  videtur.  In  hoc  cata¬ 
ractae  genere  nulla  lux  a  laborante  conspicitur. 

In  Cataracta  casea,  signa  prope  eadem  sunt, 
atque  in  priore,  deficientibus  vero  maculis  striis¬ 
que,  quae  in  fluida  forma  spectantur.  Lens  ple¬ 
rumque  major  est  in  hoc  genere  quam  in  eae  teris, 
et  aspectum  magis  aequaliter  opacum  sive  nebu¬ 
losum  ostendit. 


B 

BE  CATARACTA. 


DE  DIAGNOSI. 

Plurimum  interest  ut  medicus  sciat  internos¬ 
cere  inter  Cataractam  et  nonnullos  alios  morbos, 
quibus  oculus  est  obnoxius.  Et  quanquam  fa¬ 
tendum  esi  rem  in  nonnullis  exemplis  difficilli¬ 
mam  esse,  animum  tamen  intendendo  ad  histo¬ 
riam^’  progressum,  et  indicia  hujus  mali,  in  ple- 
risque  quomodo  malum  distet  a  cseteris  patebit. 
“j4d"hanc  fem  magis  perspicuam  reddendam,  *ha0C 
vitia^^bculi  proponam,  et  singulorum  indicia  inter 
se  conferam. 

c.  .  -  <s  ^ 

AmaurosL^ln  Amaurosi  colorem  nigrum 
naturalem  pupilla  ostendit,  et  opacitas,  quae  con¬ 
spicitur,  non  proxime  pone  pupillam  est,  ubi  lens 
crystallina  sita  est,  sed  plane  in  oculo  profundior, 
ifeque  visus  imminutio  opacitati  respondet ;  ho- 

c 

md^^enim  visu  prorsus  captus  est,  dum  aspectus 

■  r;.  ’ 

neBulosus^^adeo^exiguus  est,  uti  si  ab  lente  opaca 
facta' penderet,  nihil  ultra  levem  visus  infirmita¬ 
tem  aut  obscuritatem  faceret.  Contra,  in  Cata- 

;y... 

racta,  pupilla  nebulosa  apparet,  et  opacitas  proxi¬ 
me  post  eam  spectatur. 

Porro,  si  ad  morbi  progressum  attenditur,  re- 
periemus  caliginem  multo  celerius,  quam  in  ca¬ 
taracta,  ingravescere,  et  dolorem  oculi  aut  capitis 
priorem  morbum  comitari. 

In  nonnullis  amaurosis  exemplis,  pupilla  po¬ 
testatem  se  contrahendi,  figuram,  magnitudinem¬ 
que  justam  conservat ;  sed  color  pupillae  niger  et 
visus  prorsus  abolitus  amaurosin  satis  a  cataracta 
secernunt.  ^  oijngh 

Fatendum  est  difficilius  esse  hos  morbos  ^di¬ 
judicare,  quoties,  incipiente  amaurosi,  aliquantum 
obscuritatis  pone  pupillam  spectatur,  et  suffusio 
pro  eo  est,  ut  visus  imminuitur.  Pupilla  quoque 
aliquando  a  nervorum  iridis  resolutione  immobi¬ 
lis  in  Cataracta  fit,  amaurosi  nullo  modo  urgepte. 


De  Fungo  Hcematode. — Cl.  WAiiDROi>|^m 


eximio  suo  opere  de  Fungo  Haematode,  aspectum 
et  signa  hujus  mali  tanta ^^ccuratione  ef  perspi¬ 
cuitate  proposuit,  ut^in  plerisque  exemplis) facile 
a  cataracta  diversum  ^appareatf;  usque^adeq  ta¬ 
men  progressu  ejus  catara,ctani  aliquaudqitefcrt. 


ut  idem  auctor  scripserit  sibi  scire  contigisse  non- 

nullos  chirurgos  in  errorem  tantum  incumsse,  ut 
Fungum  Haematodem  manu  curare,  quasi  Ca¬ 
taractam,  conati  sint.  ^ 

Prima  hujus  morbi  indicia  plerumque  in  came¬ 
ra  oculi  posteriore  spectantur ;  pupilla  dilatata  et 
immobilis  fit,  solitum  nigrum  colorem  amittit,  et 
colorem  succini  ostendit,  aut  viridescit ;  ingra¬ 
vescente  malo  coloris  mutatio  insignior  fit,  et  tan¬ 
dem  oriri  constat  a  substantia  ex  oculi  fundo  cor¬ 
neam  petente.  Hujus  substantiae  superficies  as¬ 
pera  fere  est  et  inaequalis.  Haec  nova  massa  tan¬ 
dem  usque  ad  iridem  pervenit,  et  aspectus  succi¬ 
nens  sive  fuscus  hoc  tempore  morbi  effecit,  ut 
chirurgi  id  malum  pro  cataracta  sumpserint.  Ubi 
Fungus  Haematodes  magis  est  provectus,  indicia 
adeo  manifeste  a  Cataracta  differunt  ut  nemo, 
qui  semel  illum  viderit  morbum,  ullo  modo  cata¬ 
ractam  esse  credere  possit.  In  Fungo  Haema- 
tode  superficies  partis  vitiatae  aspera  et  inaequalis 
est,  pupilla  moveri  nequit,  et  malum,  comitanti¬ 
bus  inflammatione  et  dolore,  progreditur.  Con¬ 
tra,  in  Cataracta  lens  superficiem  aequalem  laevem- 
que  ostendit,  pupilla  aliquatenus  saltem  mobilis 
^es  t,  i*  inflamm  atio  n  on'=i  plerum  que  in  crescentem 
morbum  comitatur,  et  in  cunctis  ejusdem  exem¬ 
plis  opacitas  proxime  post  pupillam  apparet. 

De  Cornece  Opacitat€,-^Ac,\\i2(,  ophthalmia  ur¬ 
gente,  lympha  coagulabilis  inter  corneae  laminas 
effunditur,  unde  ea  oritur  opacitas  quae  Albugo 
nominatur  ;  Leucoma  vocant,  quoties  opacitas 
cicatrice  allata  est,  ulcusculis  vulneribusve  relicta. 
Ab  utroque  malo  Cataracta  f  dignoscitur,  si  ocu¬ 
lum  a  latere  inspiciunt ;  in  illis  enim  naturalis 
niger  pupillae  color  spectatur,  quippe  quia  opaci*- 
tas  ante  pupillam  existit ;  in  cataracta  pone  ean¬ 
dem  posita  est.  ^  (rnoa 

EE  PROGNOSI.  M  cm  mea 

'■  i ‘i 

Unumquemque  chirurgum  scire  oportet  in¬ 
ter  ea  hujus  morbi  exempla  internoscere,  quae  alia 
quam  secundi  eventus  spem  praebent,  atque  ea, 
in  quibus  curatio  manu  nihil  profectura  est sed 
tentata,  multum  detrimenti  aegro  facessere  potest. 
Pro  exemplo  eventum  felicem  promittente  id  ma¬ 
lum  habendum  est,  in  cujus  initio  homo  res, 
quasi  per  nubem  nebulam  ve,  conspexerit,  in  quo 
lentis  opacitas  paulatim  accessit,  nulla  ophthala 
mia  chronica  simul  urgente,  ubr  nulli  dolores 
praeter  solitum  oculiicapitisve  infestarunt,  ubi  pu- 

pilla  figuram  ejus  circularem  motusque  faculta¬ 
tem  conservat,  et  ubi  laborans  lucem  vividam  a 
noctis  tenebris  differre  novit :  si  id  potest  magis 
secundi  ominis  est,  quam  si  iris  mobilis  manet ; 
namque,  ut  Wenzel  recte  dixit,  mutuus  inter 
bina  visus  organa  consensus  tantus  est  ut  radii 
lucis  alterum  oculum,  qui  eorum  stimulum  sen¬ 
tit,  afficientes,  in  altero  amaurosi  plena  implicito, 
iridis  motus  creare  possint.  Et  baec  sunt  signa 
quae  curationem  manu  prospere  cessuram  esse 
promittunt.  Contra,  autem,  quoties  Cataracta 
invasit  simul  cum  vehementi  inflammatione  at¬ 
que  oculi  dolore,  et  quoties  aeger  penitus  visu  cap¬ 
tus  est,  adhaesione  inter  iridem  et  lentis  capsu¬ 
lam  facta,  spes  eventus  secundi  admodum  exigua 
est,  et  non  nisi  perquam  caute  ad  curationem 
manu  confugiendum  est. 

Utrum  conveniat  Cataractam  ferro  submovere, 
uno  tantum  oculo  laborante,  plurimum  inter  cla¬ 
rissimos  chirurgos  disputatum  est.  Maitre  Jan, 
St  Ives,  et  praa  omnibus  Wenzel,  plura  exem- 
pia  tradiderunt,  in  quibus  hunc  morbum  unum 
tantum  oculum  afficientem,  hoc  modo,  prospere 
curaverunt.  Contra,  Richter,  Callisen,  et 
Warner,  contendunt,  hominem  post  hujus- 

modi  curationem  non  modo  non  multo  melius  bi¬ 
nis  oculis,  quam  ante  uno,  videre,  sed  saepius  vi¬ 
sum  ei  magis  confusum  fieri,  quippe  quia  oculus 
eo  modo  curatus  recte  videre  nequeat  sine  vitri 
ope,  quo  integer  oculus  non  eget.  Sed  quum 
mente  reputatur  quantus  sit  inter  binos  oculos 
consensus,  et  quam  raro,  altero  vitiato,  alter  non 
in  idem  vitium  serius  citius  incidat,  et  quam  cito 
oculus  jam  morbo  implicitus,  qui  forte  ea  est  con¬ 
ditione  ad  hanc  curationem  maxime  idonea,  us¬ 
que  eo  in  pejus  vertatur,  dum  moramur  ne  cata¬ 
racta  alterum  aggrediatur,  ut  omnis  mali  suble¬ 
vandi  spes  tollatur  aut  dubia  tantum  infelixque 
existat,  judicandum  est,  ut  mihi  videtur,  chirur¬ 
go  ad  malum  unius  tantum  oculi  manu  curan¬ 
dum  jure  confugere  licere. 

DE  CATARACTAE  CURATIONE. 

Remedia  quae  adversus  Cataractam  praecepta 
sunt,  in  Externa  et  Interna  dividi  possunt.  San¬ 
guinis  detractio,  cucurbitulae,  fonticuli,  setacea, 
et  fumigationes,  praecipua  externa  remedia  sunt. 
Interna  sunt  Cathartica,  Emetica,  Sudorifica, 

et  Sternutationem  moventia ;  varia  ‘  praeterea 
Hydrargyri  et  Conii  maculati  praeparata,  in  hoc 
malo  laudata  sunt.  Alia  multa  remedia  pro¬ 
ponuntur,  sed  experientia  docet  his  plerisque  mi¬ 
nime  confidendum  esse.  Ware  et  Wenzel 
consentiunt  quam  incerta  sint  omnia  nota  reme¬ 
dia  ad  opacitatem  aut  lentis  crystallinae  aut 
ejus  capsulae  submovendam,  quin  et  ad  opacita¬ 
tem  jam  inceptam  compescendam  ;  plurima  vero 
exempla  ostendunt  naturae  vires  saepe  valere  ad 
utrumque  effectum  praestandum. 

'  Certissima  medendi  ratio,  cataracta  urgente, 
in  eo  ponitur  ut  lens  opaca  ab  axe  visus  submo¬ 
veatur  ;  quod  faciendum  est  aut  lentem  oculo 
extrahendo  per  plagam  semicircularem  in  inferiore 
corneae  parte  factam,  aut  oculi  tunicis  acicula  acuta 
penetratis,  lentem  deprimendo  in  humorem  vi¬ 
treum,  vel  capsulam  aperiendo  et  cataractam  rum¬ 
pendo,  cujus  partes  opacse  post  spatium  penitus 
absorptione  submoventur :  illa  curandi  via  Ex¬ 
tractio,  haec  Depressio  sive  vulgo  “  Couching" 
vocatur.  *  i 

Multi  clarissimi  chirurgi  Depressionem  ante¬ 
ponunt;  et  %lii  aeque  magni  nominis  Extractio¬ 
nem' laudant.  Utraque  curatio  profecto  commo- 

da  sibi  propria  possidet,  et^ex  singulorum  exem¬ 
plorum  indiciis  judicandum  est  utra  ad  effectum, 
quem  optamus,  preestandum  melius  accommo¬ 
detur.  ^  '  ^  ^ 


•Affixi 


T  r  ^ 


>:  r  rr  i- . .. 


'  5^  i  r?  •  *V 


f‘  DE  EXTRACTIONE.  bi?  4 


f  t 

■  f  - ?  'Y*  *  i  ^  * 

■  -  .  -  V.  I  fj  * 


CATAUACTiE  curatio  per  extractiqneni  veteri- 
bus  nota  esse  et  usitata  videtur.  PLiNius>Con-^:^ 

tinens,  Rhazes,  et.  Avicenna  de  eadem  in  i 

«» 

scriptis  suis  mentionem  fecerunt :  DAViEE^hane 
curandi  viam  adhibere  solitus  est,  et  primus  me-  ir 
dicos  eandem  docuit  indiligentiae,  vero ^et Jngenio ‘v 
Wenzelii  attribuenda  est  ea  perfectio  ad  quam 
hodie  pervenit. 

Instrumenta,  quae  plerumque  adhibentur,  ^eaiq 

sunt  quae  AVenzelius  et  Ware  repererunti?TU3f| 

Haec,  curatio  in  tres  partes  dividitur,  in  corrie-aq 

am  nimirum  incidendam,  in  lentis  capsulani  ape-Ja 

riendam,  et  in  lentem  extrahendam  ;  harumcprk  Ti 

ma  iterum  in  duas  dividitur  ;  in  punctuationeiuo'# 

scilicet  et  resectionem,  l^aucis  ante  curatioiieni 
✓ 

diebus  jubendumff  hominem .  vjetu  tenui  uti,ijet  g 

Magnes.  Sulph.  aut  quodvis  .aliud  remediiun  pur?  rv 

c 

gans  mitioris  generis  sumere ;  ac  si  robustus  est 
et  plenitudine  utitur,  necesse  forte  erit  aliquan¬ 
tum  sanguinis  e  tempore  aut  e  brachio  emittere. 

Ubi  ad  curationem  manu  ventum  est,  in  hu¬ 
mili  sella  homo  collocandus  est,  ante  fenestram, 
per  quam  nimis  vivida  lux  non  debet  intrare. 
Partem  sellae  posteriorem  ea  altitudine  esse  opor¬ 
tet,  uit  in  ea  homo  caput  ponere  queat;  quod 
commodius  est,  quam  si  ministro  sustinetur  ;  quo- 
J^niam  levissimus  ejus  motus,  is  etiam  qui  neces- 
^  sario  ex  spiritu  oritur,  simul  ejus  partis,  quae  hu- 
-jus  pectore  nititur,  motum  efficit..  Alter  oculus 
sive  vitiatus  sive  sanus  semper  tegendus  ;  tantus^ 

1 T , 

enim  est  consensus  inter  haec  bina  organa  ut  al¬ 
iferius  motus  perpetuo  eos  alterius  turbent.  Quo- 
ties  oculi  et  palbebrarum  musculi  spasmis  afficiun- 
^fuf,  ‘elevator  a  Pelliee,  repertus  admodum  uti- 
^lis  erit ;  in  plerisque  vero  exemplis  ministri  digi¬ 
ti  instrumentis  anteponuntur.  Chirurgus  sede¬ 
re^  debet  altius  quam  aeger,  pedemque  in  sella 
"■pionere/  quo  cubitus  genu  inter  curationem  nita- 
~"tur.  Minister  tunc  duos  digitos  in  conjunctiva 
imponere  ad  partem  potius  interiorem  corneae,  ,  et 
supra  eandem  jubetur.  Chirurgus  digitum  indi¬ 
cem  medium  que  sinistrae  manus  in  conjunctiva 

proxime  sub  cornea  ad  partem  ejusdem  potius  in¬ 
teriorem  collocare  debet ;  hoc  modo  oculus  figi¬ 
tur,  et  palpebras,  ne  claudantur,  impediuntur. 

'  Dein  chirurgus  manu  dextra  ferrum  ad  corneam 
penetrandum  aptum  tenens  (oculus  enim  sinister 
'  hic  curare  putatur),  mucronemque  ejus  in  partem 
corneae  exteriorem  dirigit,  paulo  supra  diametros 
-ejus  transversum,  qua  cum  sclerotica  se^ conjunctu¬ 
ra  est.  Ferrum  hoc  modo  immissum  leviter  fe- 
-  rendum  est  ea  directione,  ut  oblique  a  superiori 
parte  deorsum,  ei  plano,  in  quo  iris  jacet,  paralle¬ 
lum,  tendat,  quo  modo  corneam  penetret  versus 
-angulum  oculi  interiorem,  eo  latere  quod  adyef- 
.sum  est  illi  quo  primo  eandem  perfoderat.  Ubi 
ferrum  huc  perventum  est,  prima  curationis  pars 
sive  punctuatio  perficitur.  Nunc  quidem  globus 
oculi  non  amplius  premendus  est,  et  nil  opus  est 
-digitis  chirurgi  ministri  que,  nisi  ^ad  palpebras 
apertas  tenendas.  Quum  humor  aquosus  jam 
partim,  si  non  prorsus,  emissus  est,  ferri  acies  le¬ 
viter  deorsum  premenda  est,  donec  exsecuit  et  se¬ 
paravit  paulo  plus  quam  partem  comese  dimi¬ 
diam  a  sclerotica  tunica.  Hic  corneae  sectio^. per¬ 
ficitur,  et  primus  curationis  gradus  absolvitur,. 

Acicula  tunc  intromittenda  est  per  plagam  in 
cornea  factam,  et  per  pupillse  centrum  ferenda, 
donec  ad  capsulam  opacae  lentis  pervenit,  quae 
leviter  cuspide  rasa  facile  laceratur,  dein  con¬ 
junctiva  leniter  comprimenda  est  obtuso  et  con¬ 
vexo  latere  ejus  partis  instrumenti,  quae  “  Cu- 
rette'^  sive  Scoop”  nominatur,  ac  si  plagae  in 
cornea  et  capsula  satis  amplae  sunt,  cataracta  pau- 
latim  per  pupillam  transibit  in  anterius  humo¬ 
ris  aquosi  receptaculum,  et  suo  pondere  per  cor¬ 
neae  plagam  efferetur.  Extracta  lente  palpebrae 
caute  claudendae  sunt,  et  oculi  globus  leviter  di¬ 
gito  vel  ‘‘  curette”  perfricandus,  eo  consilio  ut 
quaecunquae  opacae  partes  post  lentem  relictae  sint, 
in  centro  pupillae  colligantur,  quae,  nisi  submotae 
fuerint,  facile  quoddam  secundariae  cataractae 
membranaceae  genus  concitare  possunt.  Ad  haec 
opaca  tollenda  instrumentum  jam  dictum  cu- 
rette”  optime  accommodatur.  Magna  adhiben¬ 
da  est  cura  priusquam  curatur  plaga,  quae  in  cor¬ 
nea  *est,  ut  ejusdem  orae  quam  maxime  inter  se 
contingant.  Nil  opus  est  nisi  lino  ex  aqua  mera 
expresso  et  spermaceti  oblito ;  quod  laeve  palpe¬ 
bris  imponendum  est,  et  per  fasciam  affigendum, 
in  qua  admovenda  magna  cura  opus  est,  quippe 

si  nimis  laxa  est,  ea  quse  applicata  sunt  facile  ela- 
buntur  et  oculum  inaequaliter  non  sine  detrimen¬ 
to  prement ;  si  nimis  tensa  erit,  ex  pressura  dolor 
et  inflammatio  orientur.  jEger  lecto  imponendus 
est,  capite  humilius  posito,  et  lux  prorsus  exclu¬ 
denda.  Quies  et  otium  quantum  maxima  prae¬ 
cipienda  sunt,  et  caput  palpebrasque  minime  mo¬ 
venda.  Insequenti  mane  Oleum  Ricini  vel  quod¬ 
vis  aliud  mite  purgans  medicamentum  sumen¬ 
dum  est,  ac  si  multum  doloris  vel  molestia  vexat, 
oportet  aut  per  hirudines  aut  per  venaesectionem 
aliquantum  sanguinis  detrahere.  Per  aliquot 
dies  post  hujusmodi  curationem,  dictae  tenui  aeger 

o 

continendus  est. 

i  ''as  ;!- 

DE  DEPRESSIONE.  r 

Hanc  curationem  olim  credebant  poni  in  sub¬ 
movendo  lentem  opacam  ab  visus  axe  per^acicu- 
lam,  sed  hodie  bene  compertum  est  curationem 
aeque  prosperam  esse,  si  lens  ej usque  capsula  libe- 
raliter  lacerantur,  ex  quo  in  humore  aquoso^solu- 
tas  fiunt  et  actione  vasorum  ahsorbentiuqi.aufe- 
runtur.  Quopiam  haec  curationis  ratio  facile  per- 

ficitur,  etiam  a  minus  peritis  chirurgis,  multi 
eandem  extractioni  anteponunt. 

Aciculge,  quae  plerumque  in  depressione  adhi¬ 
betur,  ea  est  quam  Scaupa  reperit ;  tenuis  admo¬ 
dum  est,  sed  satis  firma,  ut  infracta  oculi  tunicas 
penetret  cum  mucrone  leviter  curvo  :  Pars  extre¬ 
ma  hujus  aciculae  in  dorso  plana  est  ad  oras  acu¬ 
ta,  et  pars  ejus  cava  fabricatur  duabus  superficiebus 
obliquis,  quae  leviter  eminent  in  parte  media, 
quae  eminentia  usque  ad  instrumenti  mucronem 
tendit ;  nota  est  in  manubrii  latere  quae  convexi¬ 
tati  mucronis  respondet.  Hujus  aciculae  longi¬ 
tudo  non  ultra  pollicem  debet  esse :  quippe  quae 
chirurgo  praebet  majorem  in  mucronis  motus  po¬ 
testatem,  et  facilius  inde  potest  judicare,  quan¬ 
tum  instrumenti  oculum  intraverit,  priusquam 
per  pupillam  videt.  Quidam  chirurgi  ea  acicula 
utuntur  quae  a  Cl.  Hey  Leodensi  laudata  est, 
cujus  descriptio  reperietur  in  illius  opere,  cui  ti¬ 
tulus  est  “  Practical  Observations  on  Surgery.” 
A^gro  et  chirurgo  eodem  modo  in  curatione  per 
extractionem  positis,  minister  palpebram  supe¬ 
riorem  levat,  dum  chirurgus  sinistra  manu  infe¬ 
riorem  deprimit;  acicula  dextra  tenenda  est,  eo 
modo,  quo  calamus  in  scribendo,  parte  ejus  con- 

vexa  antrorsum  versa,  mucrone  retrorsum,  et  ma¬ 
nubrio  aegrotantis  tempori  parallelo  facto.  Chi¬ 
rurgus  digitis  annulari  minimoque  aegrotantis 
tompore  nitentibus,  aciculam  in  tunicam  sclero- 
ticam  intromittit  ad  duas  circiter  lineas  pone  par¬ 
tem  qua  cum  cornea  se  conjungit,  et  ad  unam  in¬ 
fra  diametros  pupillge  transversum,  quo  longam 
anteriam  ciliarem  evitet.  Dein  chirurgus  mo¬ 
netur  aciculam  ferre  inter  processus  ciliares  et  ca¬ 
taractam  a  parte  lentis  opacae  anteriori ;  sed  adeo 
difficile  est  aciculam  recte  collineare,  et  adeo  mag¬ 
num  est  periculum,  ne  iris  vulneretur,  ut  is  pru¬ 
dentius  agat  qui  instrumentum  dirigit  per  humo¬ 
rem  vitreum,  et  ad  superiorem  posterioremque 
opacae  lentis  partem  statim  impellit;  tum  ean¬ 
dem  parte  aciculae  extrema  convexa  pauxillum 
deprimit,  quo  sit  spatium  ad  instrumentum  tuto 
ferendum  inter  cataractam,  et  corpus  ciliare  ab 
anteriori  vitiatae  lentis  ejusque  capsulae  parte. 
Ubi  aciculae  mucro  conspicitur,  per  pupillam, 
manubrium  ejus  antrorsum  inclinandum  est,  ex 
quo  mucro  ejus  per  capsulam  in  lentem  vitiatam 
dirigatur :  chirurgus  nunc  debet  circuli  segmen¬ 
tum  describere,  acicula  simul  deorsum  et  retror¬ 
sum  inclinata,  quo  fit  ut  capsula  laceretur  ;  et  in 

plerisque  exemplis  simul  cum  lente  profunde  in 
humorem  vitreum  demittitur. 

In  Cataracta  fluida  sive  lactea,  aciculae  mucro¬ 
ne  per  laminam  capsulae  anteriorem  delato,^  li-'^"^ 
quor  albidus  effunditur,  qui,  sicut  nebula,  per"*^ 
utrum  que  humoris  aquosi  receptaculum  diffundi-  ^ 
tur,  et,  pupillam  e  conspectu  submovet ;  chirurgus^ 
vero,  scientia  oculi  fabricae  duce,  debet  efficere,  ut 
aciculae  mucro  segmentum  circuli  describat,  in-  ^ 
strumento  simul  retrorsum  presso,  quasi  firmam^' 
cataractam  deprimeret.  Hoc  modo  tantum, 
quantum  opus  est,  lacerare  potest  anteriorem  cap¬ 
sulae  laminam,  a  quo  non  modo  in  hoc  sed  cunc¬ 
tis  cataractae  generibus  secundus  curationis  even¬ 
tus  pendet. 

Ex  maximis  commodis  quae  curatio  per  depres¬ 
sionem  secum  affert,  id  est  quod  capsula  plerum¬ 
que  simul  cum  lente  submovetur ;  quoties  vero  id 

« 

non  fit,  homo  cataractae  secundariae  membranaceae 
obnoxius  est,  quae  se  se  ostendit  pone  pupillam, 
floccorum  membranaceorum  aspectum  praebens, 
qui  natare  videntur  in  humore  aquoso  et  pupil¬ 
lam  claudant.  Si  hi  parva  copia  sunt,  non  neces- 
se  est  ut  oculus  iterum  ferro  curetur ;  quippe 
opaca  materia  post  spatium  sponte  tolletur.  Si 

quando  vero  cataracta  secundaria  membranacea 
in  opacis  fragmentis  collectis  pupillamque  peni¬ 
tus  obstruentibus,  aut  in  anteriori  capsulae  lami¬ 
na  inter  curationem  jam  facta  mneglecta  consis¬ 
tit,  prorsus  necessarium  est  curationem  manu 
perficere ;  quamdiu  enim  capsula  solito  modo 
cum  vicinis  partibus  connectitur,  opacitas  raro  tol¬ 
litur,  et  fieri  quidem  potest  ut  per  majorem  pu¬ 
pillae  partem  sese  diffundat.  ,  r . 


FIMIS. 

